b"\n_START_ARTICLE_\nUniversitat d'Addis Abeba\n_START_SECTION_\nCampus\n_START_PARAGRAPH_\nLa universitat t\xc3\xa9 tretze campus. Dotze estan situats a Addis Ababa, i un \xc3\xa9s localitzat en Bishoftu, aproximadament a 45 quil\xc3\xb2metres. Tamb\xc3\xa9 t\xc3\xa9 convenis amb altres centres de diversos indrets d'Eti\xc3\xb2pia. Els campus s\xc3\xb3n de Ci\xc3\xa8ncies Naturals i Computacionals, d'Educaci\xc3\xb3 i Estudis Conductistes, de Ci\xc3\xa8ncies Socials, d'Humanitats, Estudis de Llengua, Periodisme i comunicaci\xc3\xb3, d'Estudis de Desenvolupament, d'Empresarials, de Dret i ci\xc3\xa8ncies pol\xc3\xadtiques, d'Arts Visuals, d'Agricultura i Medicina veterin\xc3\xa0ria, de Ci\xc3\xa8ncies de la Salut i finalment de Tecnologia.\n_START_SECTION_\nHist\xc3\xb2ria\n_START_PARAGRAPH_\nLa universitat fou fundada el 1950 per el canadenc jesu\xc3\xafta Lucien\xc2\xa0Matte,\xc2\xa0a petici\xc3\xb3 de Haile Selassie, el 1962 fou rebatejada com la Universitat Haile Selassie i el 1975 va rebre el seu nom actual._NEWLINE_El desembre de 2002 van dimitir tres destacats administradors del centre per denunciar la interfer\xc3\xa8ncia creixent del govern en assumptes interns del centre, quan van rebre pressions per canviar el sistema d'avaluacions per afavorir el partit del govern."